Poveste revoltătoare. O familie a rămas în casă cu bunica decedată, pentru că are simptome de COVID-19.
Crista Bilciu a rămas în casă cu bunica decedată. Femeia, părinţii ei şi bunica s-au autoizolat cu simptome de COVID-19. DSP a refuzat să le facă testul şi le-a cerut să mearga la privat. Ieri bunica a fost consultată de un ambulanţier care a refuzat să o ducă la spital. Cadrul medical a spus că femeia se simte rău din cauza vârstei.
Lacunele din legi şi indiferenţa autorităţilor depăşite de situaţia COVID-19, o obligă pe Crista Bilciu, regizoare, să stea cu bunica fără viaţă, în casă. Femeia împreună cu părinţii ei şi cu bunica s-au autoizolat după ce au făcut febră, au rămas fără gust şi miros sau au simţit greaţă. Medicul de familie le-a spus că, după simptome, e posibil să aibă SARS-CoV-2. Crista a sunat la DSP, dar angajaţii au refuza să meargă la domiciulu să îi testeze pe cei patru, pe motiv că nu sunt contacţii unei persoane cu test deja pozitiv. Angajaţii DSP i-au îndrumat să îşi facă testul la privat.Crista Bilciu: "Noi nu avem unde să mergem să ne testăm nicăieri pentru că ai mei aveau febră, frisoane, în niciun caz nu puteam să mergem undeva şi să stăm pe holuri să aşteptăm. N-am ce să fac dacă asta e procedura lor că nu testează, ei n-au greşit cu nimic până la urmă. Ar trebui autorităţile să decidă că în cazul în care sunt persoane cu asemena risc, bunica de 90 de ani cu AVC şi cardiacă. Când aud că şi-au pierdut mirosul ar trebui clar să îi testeze mai ales că au pensii de 1.000 de lei. Mi se pare revoltător suntem în pandemie, cum să îmi ceri să îţi spun că am fost contact cu cineva, ce mai contează? Poţi să iei de oriunde. Medicul de familie zice dacă îţi pierzi respiraţia suni la 112, atât."Ieri bătrâna era letargică şi refuza să mănânce. Crista a sunat la 112, iar un cadru medical s-a dus si le-a spus rudelor ca e asa din cauza varstei si a refuzat sa o duca la spital.Crista Bilciu: "Se ridica foarte rar, era foarte schimbată, nu voia să mânce că are gust amar în gură şi nu mai simte mâncarea. Am sunat la 112, a venit un domn. Zice nu are AVC, nu e de la Covid, cred ca e de a vârstă, așa e ea și dați-i niște vitamine. Am zis nu o luați? Nu. De ce să o luăm, poate mai ia boli de pe aici. Şi a murit noaptea asta. Noi aşteptăm să vină pompele funebre să o ia."Directorul DSP Mureş susţine că angajaţii au greşit că nu a îndrumat spre 112 pacienta. DSP testează doar contacţii simptomatici sau în focare.Iuliu Moldovan, Director DSP Mureş: "DSP-ul testează conform metodologiei, cotacţii cazurilor confirmate."Întrebat ce face o persoană care nu are bani să se testeze, Iulia Moldovan a răspuns: "Dacă e simptomatic poţi să apelezi 112 şi să mergi la urgenţă."Crista face apel către autorităţi să elimine birocraţia şi să testeze imediat persoanele aflate în zona de risc, care solicită ajutor, nu să le pună pe drumuri sau să le condiţioneze viaţa cu banii. Medicii de la ambulanță au constat decesul, și pentru că nu există urme de moarte suspectă, procedura nu presupune autopsie, iar testarea pentru COVID-19 nu se face la decedaţi, spun autorităţile. Cei de la pompe funebre vor lua măsuri pentru suspeciunea de COVID.